Geranium Studio | LekkeSlaap
Geranium Studio is 'n selfsorg-ateljee in Heldervue, Somerset-Wes. Die dorp is omring met asemrowende berge en wingerde en is 50 km vanaf Kaapstad in die Helderberg omgewing. Besienswaardighede in die omgewing sluit in Blue Rock Adventure Park en Monkey Town.
Dié lugversorgde ateljee-eenheid het slaapplek vir 2 en het 'n dubbelbed, badkamer, kombuis en 'n leefarea. Die badkamer is toegerus met 'n wasmasjien, stort, toilet en 'n wasbak. Handdoeke, lyfwasseep, beddegoed, sjampoe, waspoeier en toiletpapier word voorsien. Die eenheid word eenkeer per week skoongemaak indien gaste langer as 'n week bly.
Die kombuis is toegerus met basiese verhit-en-eet-geriewe, 'n ketel, broodrooster, yskas-vrieskas, mikrogolfoond, eetgerei en breekware. Die eetarea het sitplek vir 4 en die sitkamer het 'n gemaklike sitkamerstel en 'n platskerm-TV met sekere DStv-kanale. Gratis WiFi word voorsien.
Die leefarea lei na 'n lieflike stoeparea met buitemeubels en braaigeriewe. Die eenheid is op die eienaar se woonerf geleë, maar het 'n privaat ingang met 'n sekuriteitslaserstraal en -hek. Onderdakparkeerplek is ook beskikbaar.